कंटेंट मार्केटिंग की तकनीकें
कंटेंट मार्केटिंग की तकनीकें
कंटेंट मार्केटिंग - परिभाषा, अर्थ और उदाहरण - Lectera
इस प्रकार, कंटेंट मार्केटिंग में किसी भी प्रकार का मटेरियल शामिल होता है जिसे आप अपने ऑडियंस के लिए तैयार करते हैं: उदाहरण के तौर पर ब्लॉग पोस्ट, रेसिपी, गाइड, चेकलिस्ट, इन्फोग्राफिक्स, वीडियो, पॉडकास्ट इत्यादि।
ब्रांड इमेज
Qualtrics सर्वे के अनुसार, 93% ग्राहक खरीदारी का निर्णय लेने से पहले प्रोडक्ट के रिव्यु को ऑनलाइन देखते हैं। वे अन्य ग्राहकों के रिव्यु और उनकी कहानियों की भी परवाह करते हैं, जिन्हें इस तरह की समस्या का सामना करना पड़ा है, और यह B2B और ईकॉमर्स क्षेत्रों के लिए भी काम करता है। इस तरह, इस प्रकार की कंटेंट मार्केटिंग का उद्देश्य सकारात्मक <anchor>ब्रांड इमेज</anchor> बनाना और दर्शकों के विश्वास को मजबूत करना है। ज्यादातर, इसके लिए स्टोरी टेलिंग, रिव्यु पब्लिकेशन और ग्राहकों के इंटरव्यू का उपयोग किया जाता है।
ब्रांड इमेज क्या होती है - शब्दकोष - Lectera शैक्षिक मंच
hi flag

left arrow

Menu

आपकी भाषा – हिन्दी?

यह सही है
दूसरी भाषा का चयन करें

EdTech मार्किट के टॉप पर बने रहें

Lectera के ऑनलाइन टेस्ट को पास करें!

एडिटर इन चीफ का कॉलम

We all know there are vacations and dismissals, and there are also maternity leaves, resignations, sick leaves, et cetera.

ऑनलाइन-कोर्सेस

hi flag
हिंदी

ऑनलाइन-कोर्सेस

भाषा को चुनें

# ब्रांड इमेज

ब्रांड इमेज क्या होती है

## ब्रांड इमेज क्या होती है?

ब्रांड इमेज में कॉर्पोरेट कलर, प्रोडक्ट की पैकजिंग डिजाइन, लोगो और कॉर्पोरेट फॉन्ट जैसे कई ब्रांड एलिमेंट्स शामिल होते हैं जिन्हें क्लाइंट देख सकते हैं। आइडेंटिटी छोटे व्यवसायों को प्रतिस्पर्धियों से अलग करने और मार्केट में अपनी पॉजिशन स्थापित करने में मदद करेगी।

आइडेंटिटी - यह ब्रांड इमेज नहीं होती है, न ही पब्लिक रिलेशन होता है और न ही मार्केटिंग से जुडी गतिविधियाँ होती है, जो मार्केट में कंपनी को बढ़ावा देती हैं। यह डिज़ाइन, ब्रांड के विजुअल परसेप्शन और इसके साथ कुछ कलर और इमेज से जुड़े होते है। एक पॉवरफुल ब्रांड आइडेंटिटी कंपनी को बढ़ावा देती है, क्योंकि कंपनी एक विशेष प्रकार के शेड, कैरेक्टर या आवाज से जुड़ी होती है। इस प्रकार की आइडेंटिटी काफी महंगी होती है: उदाहरण के लिए, Nike अपने टिक लोगो के साथ 39 बिलियन डॉलर से ज्यादा की ब्रांड वैल्यू का दावा करता है। और यह दुनिया भर की सभी कंपनियों की लिस्ट में 13 वें स्थान पर है!

जैसा कि अपेक्षित था, सबसे महंगा ब्रांड Apple है : एक कटे हुए सेब के लिए 241 बिलियन डॉलर से ज्यादा। हां, यह राशि खुद Apple की कीमत के बारे में कुछ नहीं बताती है, लेकिन अमेरिकी एक्सपर्ट के बीच किये गए सर्वे के अनुसार कंपनी के लोगो और कॉर्पोरेट स्टाइल ब्रांड की फाइनल कीमत पर काफी ज्यादा प्रभाव पड़ता है।

ब्रांड आइडेंटिटी की परिभाषा के अनुसार: कंपनी के डिज़ाइन से जुड़े सभी निर्णय इसे संभावित कस्टमर्स की बीच तत्काल पहचान की ओर ले जाती है। यही कारण है कि ब्रांड की विजुअल इमेज पर इतना ध्यान दिया जाता है, और डिज़ाइनर जो विजुअल पोजिशनिंग की गाइड बनाते हैं, कलर पैलेट डिज़ाइन करते है और सिमुलेशन विकल्प की प्रेजेंटेशन बनाते है, जिससे उन्हें भुगतान के तौर पर अच्छा खासा पैसा मिलता है।

## ब्रांड की आइडेंटिटी का महत्व

ब्रांड की आइडेंटिटी का महत्व

ब्रांड इमेज क्यों महत्वपूर्ण है:

1. कंपनी अपने प्रतिस्पर्धियों से अलग दिखती है। और यह तुरंत स्पष्ट हो जाता है: उसके विज्ञापन कैंपेन और वेबसाइट का रंग, उसके क्रिएटिव, और सोशल मीडिया चलाने का स्टाइल भी अलग होता है। देखा जाये तो, ब्रांड प्रतिस्पर्धियों से अलग खड़ा है। यही उन्हें संभावित ग्राहकों के लिए यादगार बनाता है। ब्रांड लोगो का डिज़ाइन दूसरों की तरह नहीं होता है, यह एक मैनुअल से कॉपी नहीं किया गया है, लेकिन बहुत सावधानी से बनाया गया है। प्रत्येक शेड के पीछे एक निश्चित मतलब छुपा होता है। क्लाइंट इनपर ध्यान देता है और इनमें डूबना चाहता है। नए विजुअल कम्युनिकेशन बनाते समय डिजाइनर द्वारा उपयोग किए जाने वाले कॉर्पोरेट फोंट, रंगों और आकृतियों का सेट उस ब्रांड को पहचान देता है, जिसके लिए मार्किट में मौजूद सभी कंपनी कोशिश करती है।
2. कंपनी अपने कम्युनिकेशन के साथ आगे बढ़ती है। यह भी उपभोक्ताओं के लिए दिलचस्प है। आप एक ही कलर सिस्टम में डिज़ाइन किये गए तीन अलग-अलग विज्ञापन कृतियों को देखते हैं, और आप इस ब्रांड को याद रखेंगे। Coca-Cola का रंग लाल क्यों है? और Fanta का ऑरेंज? हरा या पीला क्यों नहीं? क्या ये ड्रिंक्स अपने मूल रंग की बदौलत यादगार हैं? हां, ये हैं, इन्हें याद किया जाता है और जैसे ही कोई कुछ रंगीन सोडा पीने का ऑफर करता है तो सबसे पहले ये ही दिमाग में आते हैं। एक समान स्टाइल का उपयोग किसी कंपनी के सभी विज्ञापन "पैकेज" में, सभी मार्केटिंग विजुअल कम्युनिकेशन में और यहां तक कि कर्मचारियों के साथ बातचीत में भी किया जाना चाहिए। इसलिए, एक कॉर्पोरेट स्टाइल और आइडेंटिटी की स्थापना करना एक नई कंपनी के डिजाइन विभाग के सबसे पहले टास्क में से एक है।
3. कंपनी उपभोक्ताओं के बीच स्वचालित रूप से वफादारी पैदा करती है। सिंगल आइडेंटिटी ब्रांड और संभावित ग्राहक के बीच विश्वास को मजबूत करती है। कंपनी और उसके प्रोडक्ट आसानी से एक दूसरे से जुड़ जाते हैं, जिससे ब्रांड की पहचान बढ़ती है। वफादार ग्राहक व्यावहारिक रूप से ब्रांड के वकील की तरह होते हैं, यानि संतुष्ट उपभोक्ता जो अपने दोस्तों को कंपनी के प्रोडक्ट्स और सर्विस की सिफारिश करने के लिए तैयार होते हैं। और इस तरह का वर्ड ऑफ़ माउथ किसी भी प्रकार की मार्केटिंग से बेहतर काम करता है। एक आइडेंटिटी को विकसित करना विज्ञापन में निवेश करने के समान होता है।

## ब्रांड आइडेंटिटी बनाम ब्रांड इमेज

ब्रांड आइडेंटिटी - ब्रांड इमेज से कैसे अलग होते है? इमेज ब्रांड की सामान्य विशेषताएं हैं, न केवल वह तस्वीर जो ऑडियंस देखते हैं। उदाहरण के तौर पर एक कंपनी अपने प्रोडक्ट की तरह "शांत और भरोसेमंद" या "उज्ज्वल और हंसमुख" होते हैं। लेकिन कंपनी की आइडेंटिटी "वे हमेशा नीले रंग का उपयोग करते हैं" और "यदि विज्ञापन बैंगनी रंग का है, तो यह इस कंपनी के बारे में है"। एक कंपनी की इमेज को कंट्रोल करना लगभग असंभव होता है, जबकि आइडेंटिटी ब्रांड के साथ काम करने वाले मार्केटर्स, डिज़ाइनर्स और अन्य विशेषज्ञों के द्वारा बनाई जाती है। कभी-कभी यह कहा जाता है कि आइडेंटिटी कंपनी की इमेज का हिस्सा है, लेकिन एक विजुअल ब्रांड स्टाइल को बनाने पर आधारित लीडिंग पाठ्यपुस्तकों (जो अक्सर आइडेंटिटी गाइड के रूप में उपयोग की जाती हैं) के लेखक, इसके साथ सहमत नहीं होते हैं ।

## ब्रांड आइडेंटिटी के तत्व

ब्रांड आइडेंटिटी के तत्व

ब्रांड इमेज के कौन से तत्व आधुनिक मार्केटर्स और डिजाइनरों द्वारा पॉइंट आउट किये जाते हैं:

- लोगो और वर्डमार्क

कॉर्पोरेट स्टाइल के सबसे महत्वपूर्ण तत्वों में से एक जिसके द्वारा किसी ऑर्गेनाइजेशन की पहचान होती है। लोगो एक ग्राफिक सिंबल है, जबकि वर्डमार्क, यानि एक विशिष्ट शब्द या वाक्य, कंपनी का औपचारिक नाम होता है। अधिकांश आधुनिक कंपनियां साफ-सुथरे तरीके से लिखे गए वर्डमार्क की ओर बढ़ रही हैं - इसको बनाते समय वे शैडो या सजावटों का उपयोग नहीं करती हैं, जोकि 20 वीं सदी के दूसरे भाग में प्रचलित थे। एक कंपनी में एक से अधिक लोगो हो सकते हैं; कुछ आइडेंटिटी डिजाइन एजेंसियां भी इस चीज़ पर जोर देती हैं। वर्डमार्क आमतौर पर सिर्फ एक होता है, लेकिन एजेंसी इसे ब्रांड के सिग्नेचर शेड्स के अलग-अलग बैकग्राउंड पर रख सकती है।

- फ़ॉन्ट

वर्डमार्क अक्सर कॉर्पोरेट फ़ॉन्ट के अनुसार लिखा जाता है। फोंट कई प्रकार के हो सकते हैं, सिद्धांतकारों द्वारा भी इसकी सिफारिश की जाती है। इन सभी फोंट (प्राथमिक और द्वितीयक) का उपयोग कंपनी के प्रिंटिंग प्रोडक्ट्स में, वेबसाइट पर, अंदरूनी कम्युनिकेशन के लिए विज़ुअलाइज़ेशन में, ई-मेल मार्केटिंग में, प्रेजेंटेशन में और सभी एडवरटाइजिंग क्रिएटिव में किया जाना चाहिए।

- स्टाइल और उसकी निरंतरता

विज़ुअलाइज़ेशन को एक ही स्टाइल में रखा जाना चाहिए। स्टाइल स्थायी होना चाहिए। बहुत सारी इमेजेस? तो फिर, यह हर जगह ऐसे ही होना चाहिए। स्ट्रिक्ट मिनिमलिज्म? किसी भी विजुअल प्रोडक्ट को इसी तरह से डिज़ाइन किया जाना चाहिए, चाहे उसका उद्देश्य कुछ भी हो। इसलिए कम्युनिकेशन के लिए स्टाइलिस्टिक डिज़ाइन चुनने से पहले आपको अच्छी तरह से रिसर्च करने की जरुरत होगी: स्टाइल को "पलक झपकते ही" बदलना कई गुना अधिक मुश्किल और महंगा होगा।

अन्य बातों के अलावा, स्टाइल में ब्रांड के रंग भी शमिल होते हैं। 2-3 मुख्य शेड्स, 3-4 अतिरिक्त शेड्स और 1-2 एक्सेंट हो सकते हैं। शेड्स को चुनते समय सबसे मुख्य दृष्टिकोण का पालन किया जाना चाहिए, वह यह है - वे कौन सी भावनाओं को पैदा करते हैं और उपभोक्ता इन रंगों का उपयोग करने वाली कंपनी के बारे में क्या सोचते हैं। शेड्स के संदर्भ में ब्रांड आइडेंटिटी के लिए कोई पैटर्न नहीं है - एक मामले में पीले रंग को कुछ हंसमुख और नरम के रूप में देखा जाता है, दूसरे में यह खतरे का साइन है और लोगों को बताता है कि अच्छा होगा, यदि वे यहां से जल्द से जल्द निकल जायें।

इसमें लोगो का साइज भी शामिल है: यूजर शार्प, नरम और गोल आकृति की तुलना में नुकीली और तेज आकृति के लिए अलग तरह से प्रतिक्रिया देते हैं, और इसे ब्रांड आइडेंटिटी बनाते समय ध्यान में रखा जाना चाहिए ।

- स्लोगन

क्या आपको "Nike" का स्लोगन "जस्ट डू इट" याद है? केवल तीन शब्द - और कंपनी एक स्टोइक ब्रांड के रूप में याद रखी जाती है, जो किसी भी परिस्थिति में आपकी मदद और सपोर्ट करती है। एक अच्छी आइडेंटिटी स्ट्रेटेजी में स्लोगन शामिल होने चाहिए - बेहतर विज़ुअलाइजेशन के साथ, यानि सब कुछ आपके द्वारा चुने गए पैटर्न्स और ग्राफ़िक एलिमेंट्स का इस्तेमाल करके कॉर्पोरेट फ़ॉन्ट और कॉर्पोरेट शेड्स में लिखा होना चाहिए।

## ब्रांड आइडेंटिटी कैसे बनाएं

ब्रांड आइडेंटिटी कैसे बनाएं

ब्रांड आइडेंटिटी बनाना एक जटिल प्रक्रिया है जो उन लोगो के लिए असंभव है, जिनके पास विज़ुअलाइज़ेशन के साथ काम करने के अनुभव नही है। या फिर ऐसा नहीं है? यदि आपके लिए किसी एजेंसी को नियुक्त करना और उसे कार्य सौपना संभव नहीं है, तो आप इसे खुद भी संभाल सकते हैं। इसके लिए ऐसा करें:

- कंपनी और मार्केट का विश्लेषण करें। मार्केट में पहले से कौन सी आइडेंटिटी मौजूद हैं, उनका उपयोग कौन और क्यों करता है, वक़्त के साथ वे कैसे बदल गए हैं और उपभोगता उनके प्रति कैसी प्रतिक्रिया देता है, इस सब का पता लगाने के लिए एक SWOT-विश्लेषण का संचालन करें।
- अपने ग्राहकों का विश्लेषण करें। आपके प्रोडक्ट किसको टारगेट करते हैं? निकट भविष्य में आप किन प्रोडक्ट्स को मार्केट में लॉन्च करेंगे? आप उन्हें किसको बेचेंगे? आप उन्हें किसे नहीं बेचना चाहते? क्यों नहीं? संभावित ग्राहक की प्रोफ़ाइल क्या होती है?
- प्रोजेक्ट के बिजनेस टार्गेट को निर्धारित करें। ब्रांड आइडेंटिटी इन लक्ष्यों को प्राप्त करने में मदद करेगी। यदि आप मार्किट के एक पूरे सेगमेंट पर "कब्ज़ा" करने का दावा करते हैं, तो आइडेंटिटी आपके मुख्य प्रोडक्ट्स के बारे में इस सेगमेंट के विचारों से मेल खानी चाहिए ।
- उस संदेश को निर्धारित करें, जिसे आप ब्रांड आइडेंटिटी के जरिए बताना चाहते हैं। उदाहरण के लिए, आपका लोगो बता सकता है कि आप एक उज्ज्वल और ट्रेंडी कंपनी हैं जो हमेशा रुझानों में सबसे आगे रहती है। और स्लोगन यह है कि आप उपभोक्ता को आपकी तरह उज्ज्वल और ट्रेंडी बनने में मदद करेंगे। एक ब्रांड आइडेंटिटी इनस्टॉल करने के लिए, आपको इन संदेशों को अच्छी तरह से जानने की जरुरत है। यह वही है जो उपभोक्ता आपके ब्रांड में सबसे पहले देखेगा और जिसपर वह ध्यान देगा। लिखिए कि आप कौन हैं, आपका क्या मूल्य है, यदि आपका ब्रांड एक इंसान होता, तो उसका चरित्र कैसा होता, वह कैसे बात करता, उसकी आवाज कैसी होती। ये उपाय आपको यह समझने में मदद करेंगे कि आप अन्य कंपनियों से अलग कैसे हैं, और आइडेंटिटी के पीछे के संदेश को आकार देने में भी मदद प्रदान करेंगे।
- उन तत्वों को चुनें जो आपके संदेश को सबसे अच्छा दर्शाते हैं। आपको विभिन्न फोंट, रंग, शेड्स, पैटर्न और सामान्य शैली चुनने की आवश्यकता है। शुरुआत के लिए, आप मानक रंग वर्गीकरणों पर भरोसा कर सकते हैं:

1. लाल - जुनून और उत्साह;
2. ऑरेंज - फ्रेंडली;
3. पीला - मज़ा और खुशी;
4. हरा - प्रकृति और पैसा;
5. ब्लू - भरोसा;
6. बैंगनी - रॉयल लग्जरी ;
7. गुलाबी - स्त्रीत्व;
8. भूरा - कठोरता और पुरुषत्व;
9. काला - आधुनिकता।

- ब्रांड के लोगो के गोल आकार को कुछ नर्म और आरामदायक, फ्रेंडली, स्नेही और फेमिनिन के रूप में माना जाता है। वर्ग या आयत जैसे सीधे किनारे वाली आकृति ताकत और दक्षता, स्थिरता और विश्वसनीयता को प्रदर्शित करती है। सीधी हॉरिजॉन्टल रेखाएं शांति और कोमलता को प्रदर्शित करती हैं, और वर्टीकल रेखाएं पुरुषत्व और ताकत को प्रदर्शित करती हैं।
- कंट्रोल ग्रुप्स में तत्वों की टेस्टिंग करें। क्या आपके लोगो को उस तरह से अनुभव किया जाता है, जैसा आप चाहते थे कि लोग उसे अनुभव करें? यदि नहीं, तो क्यों नहीं? क्या हटाया जा सकता है और क्या डाला जा सकता है? प्रोडक्शन में अपनी आइडेंटिटी डालने से पहले अपने उत्तरदाताओं से इस बारे में पूछें। कॉर्पोरेट आइडेंटिटी हाइपोथेसिस का टेस्टिंग करने की सर्विस सभी कॉर्पोरेट स्टाइल एजेंसियों में उपलब्ध है।

## ब्रांड आइडेंटिटी के उदाहरण

- Apple

Apple की कॉर्पोरेट आइडेंटिटी उज्ज्वल और आधुनिक है, जो इसे प्रतिद्वंद्वियों से अलग कर देती है। वे महत्वाकांक्षी और रचनात्मक हैं, वे अद्वितीय हैं और साल-दर-साल फैशन की पीक पर हैं, और इसके साथ वे काफी हाई-टेक भी हैं। कंपनी द्वारा बेचे जाने वाले प्रोडक्ट के आधार पर उसकी ब्रांड आइडेंटिटी बदल जाती है: कभी यह कंपनी बेहद रचनात्मक है, कभी एक जाइंट में बदल जाती है जो किसी भी डिमांड का सामना कर सकती है, फिर यह एक स्मार्ट हाउस की तरह बन जाती है जो आपको अपनी चाबी, अपने कुत्ते और बाक़ी सभी चीजों को खोजने में मदद करती है। "Apple" एक कंसिस्टेंट ब्रांड है, जिसकी आइडेंटिटी हर मौसम में नाटकीय रूप से नहीं बदलती है, जिसकी वजह से आधी से ज्यादा दुनिया इसे याद रखती है और अपने सभी ग्राहकों के द्वारा यह आसानी से पहचाना जाता है।

- Nike

"Nike" अपने प्रोडक्ट्स को एक जटिल ब्रांड आइडेंटिटी के जरिए नहीं, बल्कि ब्रांड के विज्ञापन में शामिल व्यक्तियों के माध्यम से बेचता है जो इसके एम्बेसडर्स होते हैं। ब्रांड की आइडेंटिटी बहुत उज्वल है: लोगो, ब्रांड के स्लोगन, डिजाइन में कॉन्ट्रास्टिंग कलर्स। उनके विज्ञापन क्रिएटिव्स संभावित ग्राहकों के बीच खुद के प्रति प्यार और रुचि की एक लहर, शक्तियों के अनंत तक बढ़ने की भावना और आत्मविश्वास पैदा करते हैं। स्टाइल का एक अन्य तत्व वास्तविक लोगों की तस्वीरों को दिखाना है जो अपने रोजमर्रा की जिंदगी में "Nike" के प्रोडक्ट्स का इस्तेमाल करते हैं।

- Starbucks

"Starbucks" ने Instagram ब्रेकफास्ट या एक व्यस्त व्यक्ति की इमेज जो अपने हाथ में कॉफी का कप लिए हुए है, इसको एक कल्ट बनाया है जिसपर इनके सारे कम्युनिकेशन आधारित होते हैं। ब्रांड का विज़ुअलाइज़ेशन काफी उज्ज्वल और पहचानने योग्य है, हालांकि इसेक द्वारा चुने हुए मूल शेड्स कॉफी से जुड़ी हमारी कल्पनाओ से पूरी तरह से मेल नहीं खाते। सायरन लोगो किसी दूसरे ब्रांड के लोगो के साथ मेल नहीं खाता, हालांकि इसका भी कॉफी और कंपनी के दूसरे प्रोडक्ट्स से ज़्यादा संबंध नहीं है, यह भी कहा जा सकता है कि कोई संबंध नहीं है। फिर भी, यह लोगो ब्रांड की स्थापना के बाद से Starbucks कप पर बना हुआ है, जिसकी बदौलत इस कंपनी को दुनिया भर में जाना जाता है और कॉफी के लिए जाना अक्सर एक फोटो शूट में बदल जाता है।

- Coca cola

"Coca-Cola" कार्बोनेटेड ड्रिंक में लीडिंग ब्रांड आइडेंटिटी में से एक है। आप इसके विज्ञापन कैंपेन को अच्छी तरह से जानते हैं: जिसमें सांता क्लॉज़, पोलर बेयर, ड्रिंक्स के साथ एक ट्रक, पानी की बूंदों के साथ लाल और सफेद बोतल इत्यादि शामिल है। डिजाइनर चाहते थे कि जिस फॉन्ट में ब्रांड का नाम लिखा जाता है उसको भी देख कर उपभोगता ड्रिंक से मिलने वाली सन्तुष्टता को महसूस करें। कंपनी यहीं नहीं रुकी: उनहोंने विशिष्ट रूप से डिज़ाइन की गई कांच की बोतलें भी बनायीं जिनकी बदौलत कंपनी उपभोक्ताओं के लिए और भी यादगार है।

- Tesla

"Tesla" ग्राउंडब्रेकिंग टेक्नोलॉजी, इन्नोवेशन और मिनिमलिस्म से जुड़ा हुआ है। ब्रांड लोगो आत्मविश्वास, तेज फैसलों और लग्जरी जैसे आईडिया को पैदा करता है। कंपनी के प्रोडक्ट्स की मैट फ़िनिश उसकी अत्याधुनिकता और उच्च लागत के बारे में बताता है। ब्रांड के मुख्य शेड लाल, ग्रे और सिल्वर हैं। वे हाई परफॉरमेंस, गति और टेक्नोलॉजी से संबंधित हैं। कंपनी के विज्ञापन क्रिएटिव्स के साथ, Tesla का कॉर्पोरेट स्टाइल एक पेराडिजम शिफ्ट, व्यक्तिवाद के विकास, जीवन की सादगी और इसकी सहजता, और इनोवेशन के साथ जुड़ा हुआ है।

- Mcdonald's

"McDonald's" रोजमर्रा के यूजर्स के लिए एक करीबी दिलचस्प और फ्रेंडली दोस्त है, जो दो बार की खरीद में ही लोगों की जेबों को खाली नहीं करता है, जो हमेशा मदद करता है और साथ देता है, जो दिन या रात के किसी भी समय उपलब्ध होता है। इसके लिए, कंपनी ने बड़े पैमाने पर कम्यूनिकेशन और रेस्टोरेंट के डिज़ाइन को बदल कर, अपनी विजुअल आइडेंटिटी को बदल दिया। मार्केटर और डिजाइनर जिन्हें ब्रांड इमेज के विकास का कार्य सौपा गया था, उन्होंने 1970 के दशक के McDonald's के विज्ञापन कैंपेन का सहारा लिया। कैंपेन का स्लोगन इस प्रकार था: "आप आज एक ब्रेक डिज़र्व करते हैं"। अब इस हल्कापन और शांति को McDonald's की सभी सीरीज के रेस्टोरेंट में आने वाले लोग और उनके नियमित ग्राहक महसूस कर सकते हैं। और इसका एक कारण है: कंपनी के डिजाइनरों ने लोगो से फ़ॉन्ट तक और विज्ञापन के स्टाइल को बदल दिया।

- Netflix

कंपनी अपने ब्लैक सिनेमा स्क्रीन जैसी लोगो के जरिए यूजर का ध्यान आकर्षित करती है। एक स्टाइलिश और सरल लोगो, आसानी से समझ में आने वाली आइडेंटिटी, यूजर्स के साथ कम्युनिकेशन में पारदर्शिता - "Netflix" HR-मार्केट के कॉर्पोरेट ब्रांड आइडेंटिटी में भी कंसिस्टेंट रह पाता है। अभी प्लेटफ़ॉर्म का डिज़ाइन कभी कभी बदलता है पर फिर भी यह कंसिस्टेंट है, यूजर्स की जरूरतों के अनुकूल है और अलग अलग टुकड़ो से बनी हुई रजाई की तरह नहीं दिखता है। लोगो का रंग नहीं बदलता है, और न ही इसका फ़ॉन्ट।

- Spotify

"Spotify" ने अपनी विजुअल आइडेंटिटी को कई बार बदला है। ब्रांड अनुकूलनीय है, लेकिन कंपनी को नए यूजर्स के सामने प्रस्तुत करने के मामले में ज्यादा कंसिस्टेंट नहीं है। अभी उनका हरा लोगो युथ, गति, दोस्ती और ध्यान के केंद्र को प्रदर्शित करता है। कंट्रास्ट को कई लोग तेजी और क्वालिटी का साइन मानते हैं, यह जीत में विश्वास का प्रतिक है। इसका खुलासा खुद कंपनी के डिजाइनरों ने किया, जो लंबे समय से नए विज़ुअलाइज़ेशन विकल्पों के साथ प्रयोग कर रहे थे।

- Adidas

"Adidas" अपने स्नीकर्स पर धारियां बनाने लगे ताकि वे जूतों को मजबूती दे सकें। यह विचार एक काफी प्रभावशाली एडवर्टाइज़िंग मूव निकला, और 1930 के दशक से धारियां ब्रांड की आइडेंटिटी का एक मजबूत हिस्सा बन गयीं। कंपनी के कई एम्ब्लम हैं: शैमरॉक विविधता और दुनिया के तीन हिस्सों की खोज का प्रतीक है, कठिनाइयों पर काबू पाने और लक्ष्यों को प्राप्त करने, और बॉल दुनिया और परिवर्तनों के अनुकूल होने से जुड़ा है। सभी लोगो को छोटे अक्षरों में लिखा जाता है, जो ब्रांड को रोजमर्रा की जिंदगी से जुड़ा हुआ और आसानी से उपलब्ध दिखाता है। सभी विजुअल कम्युनिकेशन को सरल, मिनिमलिस्टिक, एक ही रंग (जो कभी-कभी बदलते हैं) और मजबूत स्लोगन के साथ बनाया जाता है ।

- Amazon

"Amazon" अपने लोगो के जरिए क्वालिटी, वैल्यू और सर्विस को दिखाने की कोशिश करता है। मुख्य पहलू जिन्हें Amazon विज़ुअलाइज़ेशन के जरिए अपने खरीदार तक पहुंचाना चाहता है, वे हैं किसी समान की फायदेमंद और अच्छी खरीद, पैसे की बचत और ग्राहक की संतुष्टि पर फोकस। इसलिए, कंपनी जाने पहचाने रंगों, नारों और एक "मुस्कान" वाले कॉम्बिनेशन का उपयोग करती है, जो उच्च क्वालिटी के यूजर एक्सपीरियंस की और सुरक्षित लेनदेन के बारे में बताता है।

विषय के अनुसार सीखना

## पर्सनल ब्रांड की इमेज

एक पर्सनल ब्रांड की आइडेंटिटी क्या होती है? यह आपके पर्सनल ब्रांड का विजुअल तत्व होता है। दूसरे शब्दों में, यह वे प्राथमिक कलर हैं, जिन्हें आप अपनी पोस्ट और स्स्टोरीज़ में उपयोग करते हैं, किस रंग के कपड़े आप अक्सर पहनते हैं, आप अपने लुक में किन चीजों पर ज्यादा ज़ोर देते हैं। एक पर्सनल ब्रांड इमेज बनाने के लिए, आपको यह जानने की आवश्यकता है कि कौन से शेड आपको सूट करते हैं, किन रंगों और आकृतियों से (सर्कल, वर्ग, आदि) आप जुड़े हुए हैं, और कौन सा फ़ॉन्ट आपको सबसे सही लगता है। पर्सनल आइडेंटिटी कंपनी की आइडेंटिटी से ज्यादा अलग नहीं है, बस यहां आप अपने आप को बढ़ावा दे रहे हैं, बिज़नेस को नहीं। आपको अपनी विजुअल आइडेंटिटी में अपने उन लक्ष्यों, मुख्य मूल्यों और विचारों को शामिल करना होता है जिनके आधार पर लोग आप पर विश्वास करें। यह वादों से भरे हुए और विशेषज्ञता से जुड़े स्लोगन्स के जरिए किया जा सकता है, जिन्हें आप अपने प्रोफ़ाइल के हेडर में भी लिख सकते हैं।

शेयर करना:

कोर्स का संग्रह निःशुल्क प्राप्त करें

जानें, आपके पास किस प्रकार के अनुभव तथा कौशल हैं और सर्वोत्तम कोर्स का चयन करें।

कोर्स के लिए प्रोमो कोड उपहार स्वरूप दें:

Image

भविष्य के प्रोफेशन।

आधुनिक श्रम बाजार में काम करना

साइन अप करें

Figura

Gift

logo

Copyright @ 2024

LECTERA DMCC, Unit No: 1002-D4,

Swiss Tower, Plot No: JLT-PH2-Y3A,

Jumeirah Lakes Tower, Dubai, UAE;

हमें लिखें

Lectera में ट्रेनिंग

हमें लिखें

मेन्यू

Lectera में ट्रेनिंग

Lectera के कोर्स

नियम और शर्तें

Lectera के कोर्स

मोबाइल एप्लिकेशन

वीडियो टुटोरिअल, ट्रेनिंग और केस स्टडी के साथ Lectera ऑनलाइन कोर्स लेने के लिए निःशुल्क एप्लीकेशन, इसे दिए गए लिंक से या QR-कोड के माध्यम से डाउनलोड करें

qr-code

सोशल मीडिया

Copyright @ 2024

LECTERA DMCC, Unit No: 1002-D4, Swiss
Tower,

Plot No: JLT-PH2-Y3A, Jumeirah Lakes Tower,

Dubai, UAE;

भाषा को चुनें

close

##### संपर्क Ajay करें

नाम

ईमेल

शीर्षक

फाइल अपलोड करो

मेसेज भेजें